
AVIZ

asupra propunerii legislative pentru abrogarea articolului 291 din Legea audiovizualului nr.504/2002

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru abrogarea articolului 29 din Legea audiovizualului nr.504/2002, trimisă cu adresa Plx. 81 din 11 aprilie 2016, înregistrată cu nr. 4C-11/502 din 12 aprilie 2016.

Conform dispoziţiilor art. 75 alin. 1 din Constituţia României, republicată şi ale art. 92 alin. 1, pct. 2 din Regulamentul Camerei Deputaţilor republicat, Camera Deputaţilor este primă Cameră sesizată.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 19 aprilie 2016.


Propunerea legislativă are ca obiect de reglementare abrogarea art. 291 din Legea audiovizualului nr. 504/2002, cu modificările și completările ulterioare. Potrivit Expunerii de motive efectul eliminării activității de intermediere a publicităției televizate scontat de prevederile ce se propun a se abroga nu au produs efectul scontat, ducând la scăderea semnificativă a profiturilor celor mai importante agenții media și implicit determinând reducerea contribuțiilor acestora la bugetul de stat.

Membrii Comisiei au examinat propunerea legislativă supusă avizării, expunerea de motive și avizul favorabil, cu observaţii şi propuneri, al Consiliului Legislativ nr. 325 din 7 aprilie 2016


În urma dezbaterilor, Comisia juridică de disciplină şi imunităţi a hotărât, cu majoritate de voturi , avizarea favorabilă a propunerii legislative.


În raport de obiectul şi conţinutul reglementării, propunerea legislativă face parte din categoria legilor organică.

